ઉત્તરાખંડના સાત જિલ્લામાં મુશળધાર વરસાદ થતાં હાલ આ વિસ્તારોમાં હરિયાળી છવાઈ છે તેમજ આ વિસ્તારના પહાડી પ્રદેશમાં જાણે બરફની ચાદર છવાઈ ગઈ હોય તેમ મોટા ભાગના પહાડી પ્રદેશમાં બરફ છવાઈ ગયો છે. તેના કારણે હાલ વાતાવરણ ભારે આહ્લાદક લાગી રહ્યું છે. હાલ કેદારનાથમાં મેરુ સમેરુ પર્વતની હારમાળા બરફથી ઢંકાઈ ગઈ છે, જોકે આવા આનંદ વચ્ચે હજુ પણ ભારે વરસાદની આગાહી થઈ હોવાથી આ વિસ્તારના લોકોને સતત સતર્ક રહેવા જાણકારી આપવામાં આવી છે. આ ઉપરાંત બદરીનાથ, હેમકુંડ અને રુદ્રનાથની ટોચ પર હિમપાત થતાં આ વિસ્તારમાં આવેલા અનેક પ્રદેશમાં ભારે ઠંડક પ્રસરી જવા પામી છે, જેના કારણે આ વિસ્તારમાં ઠંડી વધી જાય તેવી શક્યતા છે.